কালি চলোৱা এটা অভিযানত গহপুৰ আৰক্ষী মানৱ সৰবৰাহ কৰা এটা চক্ৰক উৎখাত কৰিবলৈ সক্ষম হয়। আৰক্ষীয়ে চক্ৰটোৰ কবলৰ পৰা এজনী নাৱালিকাকো উদ্ধাৰ কৰে। আৰক্ষীয়ে চক্ৰটোৰ জিয়াৰুল হক নামৰ এজনক গ্ৰেপ্তাৰ কৰে যদিও আনকেইজন পলাই সাৰে। আৰক্ষীয়ে জানিবলৈ দিয়ামতে জিয়াৰুল হকৰ নেতৃত্বত এই চক্ৰটোৱে প্ৰধানকৈ গ্ৰামাঞ্চলৰ ছোৱালী আৰু চাহ জনগোষ্ঠীৰ ছোৱালীক লক্ষ্য কৰি লৈছিল। চক্ৰটোৱে এই ছোৱালীবোৰ দিল্লী আৰু মুম্বাইলৈ যোগান দিছিল বুলি জানিব পৰা গৈছে। ধৃত জিয়াৰুল হকে উক্ত নাবালিকা ছোৱালীক দিল্লী চালান দিয়াৰ কথা আছিল। হকে ভুৱা প্ৰেমৰ সম্পৰ্কৰে এই ছোৱালীজনীক নিজৰ সৈতে ৰাখিছিল। ছোৱালীজনীক উদ্ধাৰ কৰি স্বাস্থ্য পৰীক্ষাৰ বাবে প্ৰেৰণ কৰা হৈছে বুলি জানিব পৰা গৈছে। আৰক্ষীয়ে লগতে চক্ৰটোৰ পলাতক সদস্যসকলক গ্ৰেপ্তাৰ কৰাৰ চেষ্টা কৰি আছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
